DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo vnútra Slovenskej republiky

2.	Názov zmluvy: Zmluva medzi Slovenskou republikou a Maďarskou republikou o hraničnom vybavovaní v cestnej, železničnej a vodnej doprave (ďalej len “zmluva”)

3.	Účel a predmet zmluvy a jeho úprava v legislatíve Slovenskej republiky: Účelom zmluvy je uľahčiť a urýchliť kontrolu osôb, tovaru a dopravných prostriedkov prekračujúcich slovensko-maďarskú štátnu hranicu v cestnej, železničnej a vodnej doprave. Zmluva vo svojich ustanoveniach upravuje vlastný výkon hraničného vybavovania a ukladá príslušným orgánom zmluvných strán povinnosť vzájomne dohodnúť podrobné podmienky hraničného vybavovania kontrolných orgánov jednej zmluvnej strany na území druhej zmluvnej strany. Zmluva ďalej podrobne rieši otázky aplikácie vnútroštátnych právnych predpisov pri kontrolnej činnosti na území druhej zmluvnej strany, poradie hraničného vybavovania, právne postavenie kontrolných orgánov na území druhej zmluvnej strany, ich súčinnosť a právomoci vrátane postupu pri porušení právomoci. Hraničné vybavovanie, okrem medzinárodnej zmluvy s konkrétnym štátom, je upravené aj v týchto právnych predpisoch Slovenskej republiky:
•	zákon č. 48/2002 Z. z. o pobyte cudzincov a o zmene a doplnení niektorých zákonov  v znení neskorších predpisov
•	zákon č. 381/1997 Z. z. o cestovných dokladoch v znení zákona č. 441/2001 Z. z. o presune niektorých pôsobností Policajného zboru na okresné úrady a na krajské úrady
•	zákon č. 238/2001 Z. z. Colný zákon v znení neskorších predpisov
•	zákon Národnej rady Slovenskej republiky č. 285/1995 Z. z. o rastlinno-lekárskej starostlivosti v znení zákona č. 471/2001 Z. z., ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinno-lekárskej starostlivosti
•	vyhláška Ministerstva pôdohospodárstva Slovenskej republiky č. 41/2002 Z. z., ktorou sa ustanovujú podrobnosti o výkone rastlinno-lekárskej starostlivosti
•	zákon č. 488/2002 Z. z. o veterinárnej starostlivosti a o zmene niektorých zákonov
•	zákon č. 237/2002 Z. z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov
•	vyhláška Ministerstva životného prostredia Slovenskej republiky č. 346/2002 Z. z., ktorou sa vykonávajú niektoré ustanovenia zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov.
4.	Priama úprava práv alebo povinností fyzických osôb alebo právnických osôb: Zmluva priamo upravuje práva alebo povinnosti fyzických osôb alebo právnických osôb v článkoch 3, 5 až 8, 10 až 16, 20, 23 a 24. 
5.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): Zmluva je podľa čl. 7 ods. 4 Ústavy Slovenskej republiky medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, preto sa na jej platnosť pred ratifikáciou vyžaduje súhlas Národnej rady Slovenskej republiky.

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): Zmluva je podľa čl. 7 ods. 5 Ústavy Slovenskej republiky medzinárodnou zmluvou, na ktorej vykonanie nie je potrebný zákon a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb. Po ratifikácii a vyhlásení spôsobom ustanoveným zákonom má prednosť pred zákonmi.

7.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): Zmluva sa týka týchto právnych predpisov:
•	zákon č. 48/2002 Z. z. o pobyte cudzincov a o zmene a doplnení niektorých zákonov  v znení neskorších predpisov
•	zákon č. 381/1997 Z. z. o cestovných dokladoch v znení zákona č. 441/2001 Z. z. o presune niektorých pôsobností Policajného zboru na okresné úrady a na krajské úrady
•	zákon č. 238/2001 Z. z. Colný zákon v znení neskorších predpisov
•	zákon Národnej rady Slovenskej republiky č. 285/1995 Z. z. o rastlinno-lekárskej starostlivosti v znení zákona č. 471/2001 Z. z., ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinno-lekárskej starostlivosti
•	vyhláška Ministerstva pôdohospodárstva Slovenskej republiky č. 41/2002 Z. z., ktorou sa ustanovujú podrobnosti o výkone rastlinno-lekárskej starostlivosti
•	zákon č. 488/2002 Z. z. o veterinárnej starostlivosti a o zmene niektorých zákonov
•	zákon č. 237/2002 Z. z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov
•	vyhláška Ministerstva životného prostredia Slovenskej republiky č. 346/2002 Z. z., ktorou sa vykonávajú niektoré ustanovenia zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov.
Na vykonávanie zmluvy nie je potrebné meniť ani prijať žiadny právny predpis.